JohanHeinsen/ENO huggingface dataset:
Odense Adresse-Contoirs Efterretninger, 1809-08-29
Den i denne Avis No. 130 bestemte Auction af Provstinde Friis i Marslev Præstegaard over adskillige Løsøre og Effecter, Senge og Sengeklæder, samt levende Kreature, af Heste, Køer, Faar og Sviin, saaog Avls= og Meierieredskaber, Arbeids- og andre Vogne, Ride- og Seletøier a., bliver formedelst Høsten udsat til Onsdagen den 6 Septbr. førstkommende om Formiddagen Kl. 9 og følgende Dage; - og ere trykte Kataloger 14 Dage før Auctionen at erholde hos Prokurator F. Friis i Odense og udi Marslev Præstegaard. Winding Bjerge og Aasum Herreders Kontoir d. 16 Aug. 1809. G. L. Baden. De, Hr. Kapitain og Amtsforvalter Selchier, tilhørende 2 Eiendomme i Ubberud Sogn, nemlig en liden grundmuret og med Tegltag behængt Bygning med dertil hørende Udhuus samt Jord og Skov, ved den nye Landevei imellem Odense og Middelfart, Mindet kaldet, og 3/4 Miil fra Odense, samt den 1/4 Miil derfra liggende Sted Weiruplund, bestaaende ligeledes af 2 Bygninger med Jord, der staaer for Hartkorn Ager og Eng 4 Skp. 3 Fdk. 2 1/2 Alb., blive efter hans Forlangende ved offentlig Auction opraabte den 5te, 12te og 19 Septbr. næstkommende, og ved sidste Auction endeligen bortsolgte. Konditionerne erfares i Forveien paa mit Kontoir, saa og paa Stedet Mindet, ved Auctionerne, som holdes hver Dags Formiddag Kl. 10. Odense Herreds=Kontoir d. 22 Aug. 1809. C. A. Falbe.
Odense Adresse-Contoirs Efterretninger, 1809-08-29
At den over Aaen ved Gjeldshuset paa Landeveien mellem Odense og Kjerteminde værende Broe, bliver førstkommende Mandag den 28 August opbrækket for at repareres, det bekjendtgjøres herved for de Veifarende, som saalænge Broen er under Reparation ville følge Veien til Kjerteminde som løber igjennem Munkeboe, da den almindelige Vei i den Tid ikke kan passeres. Vinding=Bjerge= og Aasum Herredsfogderie den 25 Aug. 1809. G. L. Baden.
Odense Adresse-Contoirs Efterretninger, 1809-08-29
Hovedgaarden Lundegaard, beliggende i Svendborg Amt, Salling Herred, Nørrebroebye Sogn med Avling og Hollænderie bliver ved offentlig Auction, som holdes paa Postgaarden i Odense Løverdagen d. 9 September 1809 stillet til Bortforpagtning paa 10 Aar fra 1ste Mai 1810 til 1ste Mai 1820. Til Gaarden er paa nærværende Tid fuld Hoverie og der saaes Aarlig omtrent 60 Tdr. Rug, 16 Tdr. Byg, 40 Tdr. Havre og 7 a 8 Tdr. Boghvede avles 4 a 500 Læs Høe. Ved Gaarden fodres og græsses sædvanlig 90 Køer og 20 a 30 Stkr. Ungevæg aarlig, foruden et passende Antal Faar og de behøvende Heste. Konditionerne ere 8 Dage fra Dato at erholde til Eftersyn paa Stifts- og Amts-Contoiret i Odense og hos Forvalteren. paa Lundegaard, som paa Forlangende foreviser Eiendommen. Direction en for Lundegaards Stiftelse den 3 August 1800 a G. Moltke. Hansen.
Odense Adresse-Contoirs Efterretninger, 1809-08-31
Indenlandske Efterretninger. Korsøer d. 26 Aug. Afde ved Romsøe liggende Linie. skibe er eet gaaet Nord efter, og de øvrige 3 ere endnu tilbage.
Odense Adresse-Contoirs Efterretninger, 1809-08-31
Helsingøer den 27 August. J Morges kom en Parlamentær fra Helsingborg med Brevskaber. Ved Mand. skabet fra Kanonbaadene blev en Amerikaner bragt ind og lagt under Fæstningen. Den skal komme fra Lissabon og være lastet med Salt. Nogle Jagter og smaae Fartøjer krydse i Dag opad.
Odense Adresse-Contoirs Efterretninger, 1809-08-31
I Kristiania Aviser af 25de Juli læses følgende: "Natten imellem den 25de og 26de Juni blev Postbaaden Hurtig taget af Fjenden. De dermed afsendte Poster vare følgende i den østre Posttue, fra Frederikshald af 8de Juni, fra Frederiksstad af s. D., fra Moss af 9de og 16de Juni fra Kristiania af 13de Juni, fra Bragnæs af 13de og 20de Junii, fra Kongsberg af 6te, 10de og 17 Junii, fra Holmestrand af 20de Juni, fra Tønsberg af 13de og 20de Juni, fra Laurvig af 14de og 21de Junii. Ligeledes er Posten, som Skipper Bøjesen d. 3die Juli afgik med fra Jylland for at bringe hid, gaaet forloren, da Postfartøjeblev taget strax efterat Postsækken var kastet overbord. - Frederiksværn d. 21de Juli 1809. Dall.
Odense Adresse-Contoirs Efterretninger, 1809-08-31
Den Kongelige danske Gesandt ved det Hollandske Hoff, Grev Moltke, kom d. 18de August til Amsterdam.
Odense Adresse-Contoirs Efterretninger, 1809-08-31
J Trondhjems Avis gjendrives den i nogle Blade givne Beretning: at Kornpriserne i Norge skulde være faldne meer end det Halve, som i det mindste er aldeles urigtigt, hvad de Nordenfieldske Egne angaaer, hvor man ingen Tilførsel har havt, undtagen i Fjor fra Archangel, og i Aar nogle faa Ladninger fra Danmark, som deres egne Handlende have tilbragt. Priserne stige saaledes, istedet for at de skulde være faldne, og da Haabet ei heller er glædeligt i Henseende til Landets egen Kornavling, saa ere Udsigterne i Fremtiden kuns mørke.
Odense Adresse-Contoirs Efterretninger, 1809-08-31
Af Danske Krigsfanger opholde sig i Engelland paa følgende Steder: J Reading paa Parol 9 Søeofficerer, 240 Skippere og Styrmænd og 33 Drenge; i Ashburton 242 Skippere og Styrmænd og 26 Drenge; i Moreton Hampstead 51 Skippere og Styrmænd og 3 Drenge; i Northampton 44 Skippere og Styrmænd og 3 Drenge; i Peebles i Skotland 32 Skippere og Styrmænd og 6 Drenge; i Bristol 2 Skippere og Styrmænd og 1 Dreng; i Yarmouth 1 Skipper; i Charam (i Prison) 4 Skippere og 1404 Søe. mænd; i Plymouth 914 Søemænd; i Granland i Skotland 37 Skippere og 311 Søemænd. Deraf nyde 9 Officerer a 28 Shl. pr. Uge, 12 Pd. 12 Shl.; 612 Skippere og Styrmænd a 5 Shl. 3 Pens pr. Uge, 160 Pd. 13 Shl.; 72 Drenge a 3 Shl. 6 Pens pr. Ugge, 12 Pd. 12 Shl.; 41 Skippere og Styrmænd i Prison a 3 Shl. 6 Pens pr. Uge, 7 Pd. 3 Shl. 6 Pens; 2813 Søemænd i Prison a 1 Shl. 2 Pens pr. Uge 154 Pd. 1 Shl. 10 Pens, som udgjør 357 Pd. 2 Shl. 4 Pens. Desuden nyde Agen. terne i Provision for at udbetale samme a 3 1/2 PC., som udgjør 8 Pd. 18 Shl. 6 Pens. Samtlige Udgivter pr. Uge. 366 Pd. 10 Pens.
Odense Adresse-Contoirs Efterretninger, 1809-08-31
Udbyttet for det forløbne Bankaar fra 1 Juli 1806 til 30 Juni d. A. er i Repræsentant-Forsamlingen for den danske og norske Species-Bank den 15 d. M. bestemt til 4 1/2 Procent, som udgjør 18 Rd. Species, for hver gammel Actie, a 400 Rd. Species, og 4 1/2 Rd. Species for hver nye Actie a 100 Rd. Species, hvilket af Bankens Kasserer Schiellerup udbetales fra Mandagen den 25 September til October Maaneds Udgang, hver Mandag, Tirsdag, Torsdag og Fredag Formiddag fra Kl. 9 til 11. Af Viborgavisen sees, at Viborg Stad er i denne Tid særdeles plaget med Rotter. Udgiveren har derfor i samme meddeelt 5 Midler til at fordrive dem.
Odense Adresse-Contoirs Efterretninger, 1809-08-31
J Midten af næstkommende September Maaned bliver i Kbhvn, holdt Auction over omtrent 450 Oxhoveder tildeels fiin Bordeaux Rødviin, hvid fransk Viin, gammel Confae, Bordeaux og Cette Brændeviin Rhinsk Viin, Madera og Mallaga, m.m., saaog adskillige ovale og rundStykfade.
Odense Adresse-Contoirs Efterretninger, 1809-08-31
Tobaksavlen er ikke den eneste af den Aarhuser Kjøbmand Frausings Fortjenester. Allerede for 20 Aar siden, da Kludenes Nytte var i hine Egne ganske ubekjendt blant Almuen, begyndte Hr. Frausing at opmuntre til Kludes Samling, og forskaffede dermed mange fattige Familier Brødet. Der fandtes endog Folk af Staden, som dreve Spot med denne hans Handelsgreen; men da Himlen har skjænket Manden Klogskab og Taalmodighed saa satte han med saa megen Held Tingen igjennem, at han endog fik Misundere, ja maaskee selv blant dem som i Begyndelsen, spottede derover. Nu er denne Handel udbredt over hele Jylland indtil Skagens Ende, og er en for Staten reen Jndtægt af mange Tusinde Rigsdaler aarlig. - Senere anlagde Frausing et Strømpe- og Bomuldshuevæverie; men samme skal saavidt vides være ophævet af Mangel paa redelige Mestere. - Nu opmuntrede han ved trykte Plakater Almuen til at samle Bygfrøe og underviste dem i at dyrke Rapsæden for at fremme Olien, selv dyrkede han med Flid og Møie denne sidste Plante og derved foregik sine Landsmænd med det beste Exempel. Til samme Tid byggede han en Oliemølle, som nu, da den udenlandske Olie neppe er at faae for Penge, vist viser sin herlige Nytte og indbringer en velfortjent Fordeel. – Saadan patriotisk Virksomhed fortjener i Sandhed at omtales med offentlig Berømmelse; men høiligen maae man ønske, at de enkelte Flidsgrene, som Savnet under Krigen gav Anledning til beskjærmes forud mod at tilintetgjøres i det første Øiblik at en omsiders Fred, da de fremmede Varer ville med eet overskylle Landet paa gl. Viis. Paa Grund af det indskrænkede Rum og Papirets tiltagende Dyrhed, optages herefter ingen Antikritiken længere end paa 2 Sider i Lærde Efterretninger. Men naar Forfatterne forlange det, og deres Tone ere anstændig, kan de blive udgivne i et Tillæg til Bladet, imod at erlægge 8 Rd. for Arket i Trykningsomkostninger paa det Berlingske Contoir.
Odense Adresse-Contoirs Efterretninger, 1809-08-31
Som et Beviis paa hvor rigtigt den udødelige Holberg allerede for 90 Aar siden dømte om den Franske Nations militaire Talent kan følgende tjene: "Aandsnærværelse (Presence d'Esprit), siger Holberg i sine Breve til en velfornemme Herre, er den Dyd, som skinner meest hos denne Nation. De Franske kunne hastig fatte en Ting og hur tig udføre deres Sager. Derfor ere de uforlignelige i saa danne Ting, der ikke taale Ophold. Thi da Aandsnærværelse behøves meest i uformodentlige Anfald og Hændelser, hvor man ikke har lang Tid at betænke sig, hvad man skal gjøre, og det er en Egenskab som i Besynderlighed behøves i et Feldtslag, saa seer man at Frankerig har frembragt flere Generaler end næsten hele Europa. Thi endskjønt Forsigtighed og en skarp Dommekraft ere saadanne Dyder, som især tilkomme en General, saa anbefales har dog meest ved den Egenskab, som kaldes Presence d'Esprit der udfordres i Heden af en Action, thi, at see en Ulykke forud er en viis Mands Karacteer, men at gaae en Ulykke i Møde, som kommer uformodet og i et Øieblik at sætte sine Sager istand igjen, naar de staae paa den allersletteste Fod, er snart mere end menneskeligt.
Odense Adresse-Contoirs Efterretninger, 1809-08-31
J Staden Gardelegen skulde engang i det 16 Aarhundrede af Disciplerne opføres en stor Komedie, betitlet: Den yderste Dag; men da Disciplerne ikke strækkede til at opføre det ret brilliant, maatte ogsaa adskillige Borger tage Deel deri. Stykket var saaledes indrettet, at de gode og onde Engle stilledes foran paa Theatret. Helvede og Paradiis kom i Baggrunden; og for at forherlige Skuespillet, skulde Gud Fader med megen Glorie fare ned fra Himmelen for at kræve Menneskene til Regnskab og dømme dem. Uheldigviis var Maskinmesteren ikke sit Embede voxen. Da Glorien skulde nedlades, faldt endeel Bræder, ned: alt kom i Uorden og geraadede i Skræk. Paa eengang brændte Jlden i Helvede stærkere, end den skulde, og Gud Fader svævede skjævt i Luften, og var i Fare for at brække Halsen. Hans Angest var derfor ikke liden; han befalede Englene at hielpe sig, men de vare nærmest ved Døren og søgte kun at redde sig selv. Herpaa vendte han sig i sin Nød til Diævlene og bad dem for Guds Skyld. hjelpe sig ned; men disse sørgede kun for, at blive forløste fra det alt for stærkt brændende Helvede, og løb deres Vej Nu var der intet andet tilbage for ham, end at henvende sig til de leende Tilskuere og bønfalde dem om Hjelp, og de han som en ung stolt Borger, mod alle de øvriges Villie havde tiltaget sig den første Rolle, saa lovede han høitideligen, at, hvis de kun denne Gang vilde hielpe ham, vilde han aldrig meere være Gud Fader.
Odense Adresse-Contoirs Efterretninger, 1809-08-31
Rhinforbundstaterne, som nu tælle 4 Konger, 4 Storhertuger, 13 Hertuger og med Fyrstprimas 16 andre Fyrster, ere i Alt pligtige at stille 118,050 Md. Forbundstropper.
Odense Adresse-Contoirs Efterretninger, 1809-08-31
Odense Bye=Nyt. Fra den 24de til 26 August.
Odense Adresse-Contoirs Efterretninger, 1809-08-31
Døbte, Parykmager Møllers Datter, Anna Elisabeth, Fadd. Mad. Strøm, Mad. Milo den ældre, Chirurgus Schulz, Muurmester Bartram, Snedkermester Roulund, Brændeviinsbrænder J. Larsen, Klubvært Grupe og Handelsbetjent Andersen. Korporal A. Nielsens Søn, Niels Andersen, Fadd. Frue Berregaard Frue Flindt Doctor Jacobsen, Lieutenanterne Nørager og Schou, Esqvadrons=Chirurg Napiersky. Sagfører, C. H. Hansens Datter Hanna Dorothea, Fadd, Mad. Friis fra Allested, Jfr. B. Friis Bogtrykker Faber, Prokurator F. L. Friis, Kjøbmand R. Friis og Gjæstgiver Larsen.
Odense Adresse-Contoirs Efterretninger, 1809-08-31
Kopulerede: Dragon Johan Hansen og Pigen Apollone Larsdatter.
Odense Adresse-Contoirs Efterretninger, 1809-08-31
Avertissements. Torsdagen den 14 September Kl. 10 Formiddag bliver den Hs. Majestæt Kongen tilhørende Jagt paa Faaborg Jorder paa Byens Raadstue ved Auction stillet til Bortforpagtning paa 10 Aar, under de Vilkaar, som samme Tid og Sted bekjendtgjøres. Faaborg den 29 August 1809. Tolstrup. Nylig har forladt Pressen, Læsebog i Historien for Ungdommen af U. C. Mule, Adjunct ved den lærde Skole i Fridericia, 2den Deel, ogsaa under den særskilte Titel: "Skildring af Hovedbegivenhederne i den midlere Hinoriet. Denne Deel gaaer fra Augustus til Columbus (iberegnet) og bestaaer af følgende fire Afdelinger: Første Afdeling fra Augustus til Clodevig. 1. Den romerske Sta sukker under Augustus's nærmeste Efterfølgeres skrækkelige Despotisme. Tiberius, Kaligula. Klaudius Nero. 2. Den romerske Stat regieres af gode Keisere fra 96 til 186. Nerva Trajan. Hadrian. Antonin. Marc Aurel. 3. Det romerske Monarkie nærmer sig sit Fald. Konstantin den storre. Theodosius. Rigets Deling i det østlige og vestlige Keiserdømme, 4. Den store Folkevandring. Alarich. Attila. Det vestlige Keiserdømmes Undergang. - Anden Afdeling fra Clodevig til Carl den store. 1. Clodevig stifter det frankiske Monarkie. 2. Justinian. 3 Mahomed. Det arabiske Rige eller Califattet. 4. Lehnsvæsenet. Geistlighedens tiltagende Magt. - Tredie Afdeling, fra Carl den store til Korstogene. 1 Carl den store 2. Normannernes Tog. Alfred. Svend Tveskjæg. Knud den store 3. Slavernes, Vendernes, Ungarernes o. a. N. Jndfald i Tydskland. Henrik L. (Fuglefænger). Otto l. (den store). 4. Gregor Vil. gjør Paven til Christenhedens Overhoved. Hans store Magt og Jndflydelse maae især Keiser Henrik IV, i Tydskland føle. Fierde Afdeling, fra Korstogene til Columbus. 1. Korstogene. 2. Danmarks Magt og Anseelse under Valdemar I. Knud Vl. og Valdemar II. 3. Helveriens Opstand og Kamp mod Østerrig. 4. Successionskrigen mellem England og Frankrig. 5. Mongolernes Erobringer. Dichinkiskan og Timur. 6. Pavedømmets Magt svækkes. Vicklef. Johan Hus. Krudtet og Bogtrykkerkunstens Opfindelse. Tyrkerne erobre Constantinopel, 7. Carl den dristige af Burgundien. Hans Landes Skjebne efter hans Død. 8. Portugiserne finde Søveien til Ostindien. Vario de Gama. Amerikas Opdagelse ved Christopher Columbus. - Til denne Deel er iøvrigt ligesom til første føiet en chronologisk Tabel over de vigtigste Begivenheder; og til Slutning en concentreret Udsigt over hvert enkelt Stykke saavel i første som anden Deel. Bogen faaes for 5 Mk. i Materie og 1 Rd. 8 s. indbunden paa Bogladerne og hos Forlæggeren. Odense den 26 August 1809. S. Hempel.
Odense Adresse-Contoirs Efterretninger, 1809-08-31
Da Andreas Haugsted, som forhen har boet i Oure Sogn og Bye hans Opholdsted nu ikke vides, saa indkaldes han herved at melde sig hos mig, for at modtage det Overskud, han efter Afregning for Mellemværende med Forpagter Hansen kan tilkomme af Auctions=Beløbet for de i Følge Udlags Forretninger ved Auction den 15 Juli sidst bortsolgte Menbler med videre. Svendborg d. 12 August 1809. F. D. Wilhjelm, Sagfører og Kommissionair
Odense Adresse-Contoirs Efterretninger, 1809-08-31
Formedelst Forandring af Næringsvei og Boepæl er min iboende og eiende Gaard, beliggende paa denne Byes Vestergade tæt ved det lille Torv, underhaanden at faae tilkjøbs samme er for faa Aar siden af nye opbygt, 2 Etager hø med Kjelder under, og er indrettet med mange smukke, betrukne, malede og giblede Værelser, haver gode Pak kamre, Lofter, Staldrum, Vognremisser, rummelige og tørreKjeldere, overflødig godt Vand i de to i Gaarden værende Brønde, der ere forsynede med gode nye Pompetræer og Redskaber, ved Gaarden en god Hauge med mange rare Frugttræer. Fra Haugen er Udgang til en i Havet forbiløbende Aar. Denne Gaard kan tiltrædes nu førstkommende Michaeli, og med samme kan følge Kakkelovne og en Brændeviinskjeddel paa 5 Tønders Rum, og tilhørende Svaletønde og deri værende Kobbermaskine m.m. Bliver Gaarden ikke underhaanden bortsolgt, stilles samme til een eneste Auction, der holdes i Gaarden selv den 11 Septbr. førstkommende om Formiddagen Kl. 10 præcise, hvorved den, om antagelig Bud skeer, bortsælges. - Konditionerne, hvorefter Gaarden sælges, faaes hos undertegnede. Aarhuus den 15 August 1809. L. Brun. Gjæstgiver.
Odense Adresse-Contoirs Efterretninger, 1809-08-31
Forpagtning. J næstkommende September eller October Maaned bliver ved offentlig Auction paa Hvidkilde Skriverstue opbuden til Bortforpagtning paa 7 Aar, fra 1 Mai 1810, Hovedgaarden. Nielstrup, under Baroniet Lehn, hvis Jorder, der ere inddeelte i 7 Løkker, drives ved fuldt Hoverie. Ved Gaarden holdes, foruden det nødvendige Antal Ungevæg og andre Kreature, 100 Stkr. Malkekøer, der følger med under Forpagtningne som Besætning, saavelsom den største Deel behøvende Meierieredskaber. - Til Nielstrup har aarlig været indavlet omtrent 200 Læs Høe. - At berømme dens Agerlands Fortrinlighed synes overslødigt, da den er noksom bekjendt for en af Landets bedste Avlsgaarde, og desuden kan fra nu af, strax for Lysthavende faaes til Eftersyn ved Paaviisning af Hr. Avlsforvalter Jørgensen der paa Gaarden; - ligesom og Forpagtnings=Konditionerne 14 Dage førend Auctionen kan erholdes foreviste paa de Steder som ved nærmere Bekjendtgjørelse i Aviserne skal blive tilkjendegivet, tilligemed Bestemmelsen af Tiden naar Auctionen skal afholdes. Hvidkilde den 15 August 1809.
Odense Adresse-Contoirs Efterretninger, 1809-08-31
Paa den høie Eiers, Frue Baronesse de Rantzon, Lehns Vegne H. C. Achen. Hermed bekjendtgjøres: at Onsdagen den 13 September, næstkommende, Kl. 10 Formiddag, bliver paa Svendborg, Byes Raadstue Gaarden No. 1 ved Svendbord Byes GerritsPort, tilligemed dens tilliggende Have, stillet til een eneste Auction og derved bortsolgt, om antageligt Bud gjøres. Gaardens Hovedbygning er grundmuret og 3 Etager høi med Kielder-Etagen og de fleste Værelser ere betrukne, De øvrige Huse til Stald og Vognremisse m.v. ere med Tegl-Tag, Muur og Bindingsværk. Haven, som indeholder got Kjøkkenland og betydelige Frugttræer, er stor og smuk Thorsinge Slot den 26 August 1809. Efter Ordre C. C. Leth.
Odense Adresse-Contoirs Efterretninger, 1809-08-31
Mandagen den 11 September førstkommende, om Formiddagen Kl. 10 Slet bliver paa Boltinggaard foretaget offentlig Auction over afdøde Madame Friderike Karine Møllers Efterladenskaber, bestaaende af 9 Danske Ducater, og andre Danske Mynter, Sengeklæder, Linnet, Borde, Stole, Kjøkkentøi med mere; hvilket herved bekjendtgjøres. Svendborg den 26 August 1809. Ratenburg.
Odense Adresse-Contoirs Efterretninger, 1809-08-31
Da jeg underskrevne Jngeborg sal. Kjøbmand Carl Møllers Enke i Odense agter at forlade Odense og reise til Aalborg, saa befuldmægtiges Kjøbmand Peder Rasmussen i Odense, paa mine Vegne og i min Fraværelse, at betale og klarere Alt hvad lovligt Krav, ifald jeg skulle have efterladt mig noget, saavelsom og paa mine Vegne at imodtage og qvittere for Penge, hvor jeg har nogen tilgode, da hans Qvirtering derfor skal ansees og være lige saa gyldig, som den at mig var underskreven, som bekjendtgjøres til Vedkommendes Efterretning. Odense d. 7 Juli 1809. J. D. sal. Carl Møllers Enke Som antagen Laugværge i dette Tilfælde A. Borch, Bogtrykker i Aalborg.
Odense Adresse-Contoirs Efterretninger, 1809-08-31
Da Peter Johansen Falenkam ved Døden er afgaaen under Odense Herreds Jurisdiction, saa indkaldes hans Arvinger, der skulle være 2de Børn, til at møde ved en Skiftesamling, som holdes hos Undertegnede Onsdagen den 6 September og Formiddagen Kl. 9. Tillige indkaldes de der maatte have noget at fordre i Boet, at melde den inden denne Tids Forløb med deres Fordringer. Odense Herreds=Contoir den 22 Juli 1809. C. A. Falbe.
Odense Adresse-Contoirs Efterretninger, 1809-08-31
Et holms høie Eier seer sig nødsaget til fra denne Bekjendtgjørelses Dato at holde Laas for Ledene som gaae fra Erholm igjennem denne Hovedgaards Løkker til den nye Landever paa Assenbølle Mark, og er denne Veis Spærring en Følge af slette Menneskers Handlinger, som ved at passere ommeldte Vei har ranet af det opvoxne Korn og Høe paa Marken m.v. efter Ordre. Erholm den 23 Juli 1809. Kamp. Forvalter.
Odense Adresse-Contoirs Efterretninger, 1809-08-31
Mandagen den 4 Septbr. førstkommende lader Hr. Oberstlieutenant v. Krag, formedelst Forandring af Boepæl, ved offentlig Auction bortsælge en Deel Meubler og Effecter, bestaaende af: Mahognie-Chatoller, Skabe, Komoder, Borde, Speile, Sophaer, Ottomanner og Stole, Porcellain, Steentøi, Glas, Kjøkkentøi, 2 Jernsenge og andre Sengesteder &c. &c. Auctionen begynder og Morgenen Kl. 9 i hans iboende Gaard der i Odense efter de Konditioner som paa Auctionsstedet oplæses; Kataloger faaes 8te Dage før Auctionen paa Adressekomtoiret og Auctionsstedet, hvilket herved til Lysthavendes Efterretning bekjendtgjøres. Odense den 21 August 1809. Bendz.
Odense Adresse-Contoirs Efterretninger, 1809-08-31
Næstkommende Onsdag den 6 September om Eftermiddagen Kl. 2 bliver i Skibhusene ved Odense ved offentlig Auction bortsolgt et Partie Klipfisk, hvilket herved tjener til Lysthavendes Efterretning. Odense Herreds=Contoir d. 26 Aug. 1809. C. A. Falbe. Gaardeierne i Hunderup ere enige ey at tilstæde nogen Nøddeplukken i deres Skovhauger, hvorfor dette offentlig bliver averteret, at enhver uden Undtagelse haver at entholde sig af deres Skove, saa sandt de vil undgaae Opbringelse og videre Uleilighed.
Odense Adresse-Contoirs Efterretninger, 1809-08-31
En for sit Kunsttalent fortrinligen bekjendt giennemreisende Musikelsker ønsker sig som Menneskeven den Glæde ved en stor Concert, som gives paa den ældste Klubs Værelser her i Odense den 3die September førstkommende, at kunne bidrage til Formildelse i vor Byes højt Trængendes Kaar, da Jndtægten ved Concerten hertil er bestemt. Fattigcommissionen kan ved denne Leilighed ikke undlade at yttre sit velgrundede Haab om, at en talrig Forsamling af Menneske velgiørere ville ved deres Nærværelse beære Concerten, som begynder Kl. 7 om Aftenen. Billetter faaes hos Hr. Kjøbmand Nissen i Overgade og ved Indgangen. Prisen for hver Person er 3 Mk. Commissionen for Fattigvæsenet i Odense d. 23 Aug. 1809.
Odense Adresse-Contoirs Efterretninger, 1809-08-31
Paa Veien fra Høibye til Gjæstgiver Roulunds Gaard er den 7 August sidstleden enten tabt eller borttaget en næsten nye mellemblaae Fruentimmerfrakke. Hvo, som maatte have fundet samme, eller kunne give Oplysning derom, kan vente en billig Douceur, naar det meldes paa Adressekomtoiret. Skulde der i Nærheden af Odense en Løkke paa 20 a 30 Td. Land, eller meere hvor der er god Græsning, være at bekomme til Leie i dette Efteraar, da bedes at tilmelde samme til Adressekomtoiret forinden August Maaneds Udgang. Odense den 20 August 1809.
Odense Adresse-Contoirs Efterretninger, 1809-08-31
Efter Kancellieraad Skows Reqvisition bliver følgende han den 15 Juli sidst udlagde Eiendomme bortsolgte ved Auction. Disse Eiendomme ere: 1. Asmildkloster i Nørlyng Herred Viborg Amt, staaende for 16 Td. 3 Skp. 3 Fdkr. 1 Alb. Ager og Engs Hartkorn Hovedgaardstaxt. 2 Sønder Mølle, i samme Herred, staaende for 9 Td. 1 Fdkr. Hartkorn Mølleskyld. 3. Aale Mølle i samme Herred, staaende for 6 Td. 3 Skpr. Hartkorn Mølleskyld og 4 Skpr. Ager og Engs Hartkorn. 4. Asmild Sogns hele Kirke= og halve Konge-Korn- og Qvægtiende.